Сцэнар масавых сьвяткаваньняў распрацаваны, прыняты й зацьверджаны. Ва ўлётках, якія распаўсюджваюцца па Менску, людзей запрашаюць зьбірацца ў парку Янкі Купалы а 12-й, дзе іх будуць ужо чакаць... музыкі. Кульмінацыяй сьвяткаваньня будзе супольнае выкананьне нацыянальнага гімну "Магутны Божа" на словы Наталі Арсеньневай. Арганізатары сьвята спадзяюцца на мірнае разьвіцьцё падзеяў.